b"\n_START_ARTICLE_\nTines del Martinet\n_START_SECTION_\nDescripci\xc3\xb3\n_START_PARAGRAPH_\nEs tracta d'una construcci\xc3\xb3 que se situa a pocs metres del cam\xc3\xad que segueix el rierol._NEWLINE_\xc3\x89s un conjunt format per quatre tines. La part inferior dels murs \xc3\xa9s constru\xc3\xafda amb pedra i morter de cal\xc3\xa7. Els dip\xc3\xb2sits s\xc3\xb3n circulars i tenen l'interior recobert de rajoles de cer\xc3\xa0mica envernissada lleugerament corbades. La part superior dels murs \xc3\xa9s feta amb pedra sense material d'uni\xc3\xb3 i s'hi localitzen les entrades a les tines. Cap d'elles no conserva la coberta. Hi ha restes de teules de la teulada pel voltant._NEWLINE_Mirant el conjunt de cara a les portes d'entrada a les tines, descrivim les edificacions d'esquerra a dreta._NEWLINE_La tina n\xc3\xbamero 1 t\xc3\xa9 el dip\xc3\xb2sit circular i la planta exterior \xc3\xa9s de forma rectangular. L'entrada es compon de dos muntants i una sola llinda. El broc queda emmarcat en un requadre interior al mur._NEWLINE_Les tines n\xc3\xbameros 2 i 3 han perdut la llinda, si b\xc3\xa9 encara conserven els muntats. Cadascuna d'elles t\xc3\xa9 una finestra. La pedra que conforma els brocs respectius sobresurt del mur._NEWLINE_La tina n\xc3\xbamero 4 \xc3\xa9s m\xc3\xa9s gran que les anteriors._NEWLINE_L'estat de conservaci\xc3\xb3 \xc3\xa9s dolent."